SL
C 177/164
Uradni list Evropske unije
17.5.2023
sreda 14. decembra 2022
Člen 16e Pospešitev uvajanja toplotnih črpalk 1.
Postopek izdaje dovoljenj za namestitev toplotnih črpalk traja največ en mesec.
2.
Priključitev na prenosno ali distribucijsko omrežje se po priglasitvi zadevnemu subjektu dovoli za:
(a) toplotne črpalke z zmogljivostjo za proizvodnjo električne energije do 12 kW ter (b) toplotne črpalke, ki jih namestijo proizvajalci-odjemalci energije iz obnovljivih virov, skupaj delujoči proizvajalci-odjemalci energije iz obnovljivih virov in skupnosti na področju energije iz obnovljivih virov v skladu s členom 2(14) Direktive (EU) 2018/2001, katerih zmogljivost za proizvodnjo električne energije ne presega 50 kW, če zmogljivost naprave proizvajalcev-odjemalcev za proizvodnjo električne energije iz obnovljivih virov znaša vsaj 60 % zmogljivosti toplotne črpalke, razen če obstajajo upravičeni varnostni pomisleki ali če so sestavni deli sistema tehnično nezdružljivi.
3.
Odločitve, ki izhajajo iz postopkov izdaje dovoljenj, se objavijo.
[Sprememba 32]
Člen 16f Države članice Komisiji poročajo o: (a) trajanju postopkov izdaje dovoljenj za obrate za proizvodnjo energije iz obnovljivih virov na območjih za pospešeno uvajanje obnovljivih virov energije in zunaj njih; (b) vplivu člena 16d na trajanje postopka izdaje dovoljenj in sodnih postopkov.
Komisija informacije, ki jih predložijo države članice, ovrednoti in po potrebi predlaga spremembe ustrezne zakonodaje.“ ▌ Člen 4 Prenos (1) Države članice sprejmejo zakone in druge predpise, potrebne za uskladitev s členom 1, točka (10), najpozneje do ... [en mesec po začetku veljavnosti te direktive].
[Sprememba 35] Države članice sprejmejo zakone in druge predpise, potrebne za uskladitev s členom 1, točke (1), (2), (3), (4), (6), (8) in (9), in členom 3, najpozneje do ... [šest mesecev po začetku veljavnosti te direktive].
[Sprememba 36] Države članice sprejmejo zakone in druge predpise, potrebne za uskladitev s členom 1, točki (5) in (7), ter členom 2 najpozneje do ... [eno leto po začetku veljavnosti te direktive].
[Sprememba 37] Komisiji nemudoma sporočijo besedilo navedenih predpisov.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi.
Način sklicevanja določijo države članice.
(2) Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.
Člen 5 Začetek veljavnosti Ta direktiva začne veljati dvajseti dan po objavi v Uradnem listu Evropske unije.
Člen 6 Naslovniki Ta direktiva je naslovljena na države članice.
V ▌, Za Evropski parlament
Za Svet
predsednica
predsednik/predsednica